stanford-oval/wikipedia huggingface dataset:
נחל ציפורי
הערות שוליים

↑  ספי בן יוסף, טחנות קמח בנחל ציפורי, באתר ynet, 28 במאי 2001
↑  דליה מזורי, תעלומה: מי הצית את טחנת הקמח העתיקה?, באתר nrg‏, 19 במאי 2014.
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל בצת • נחל געתון • נחל יחיעם • נחל ינוח • נחל יסף • נחל שעל • נחל שרך |  |
| --- | --- |
בקרת זהויות :  NLI: 987007397969805171  LCCN: no2019043067  VIAF: 55153288282632651561   WorldCat (עם VIAF): 55153288282632651561 
טחנת הנזירים
דוב מערות

| דוב מערות |
| --- | --- |
 שחזור של דוב מערות
תקופה
פליסטוקן, כ-250–27.8 אלף שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: דוב
מין:: דוב מערות
שם מדעי
 Ursus spelaeus ‏רוזמולר, 1794

דוב מערות (שם מדעי: Ursus spelaeus) הוא מין נכחד בסוג דוב.
מאפיינים

דוב המערות חי באירופה ובאסיה בתקופת הפליסטוקן. ההבדל העיקרי בינו לבין הדוב החום הוא גודלו. משקלו היה כ-1,000 ק"ג, גובה כתפיו (בעמידה אנכית) היה שלושה וחצי מטרים, כ-30% גבוה מהדוב החום. הבדל בולט נוסף היה מצחו, שהיה גבוה ובולט. דוב המערות היה אוכל-כול. עיקר מזונו כלל עשבים, תותי בר ודבש, אך לעיתים צד גם יונקים קטנים. תוחלת חייו הגיעה לעשרים שנה.
קיימות מספר תאוריות המסבירות את הכחדת המין:
בסוף עידן הקרח הצטמצם שטח היערות, ואזור המחיה והמזון של הדוב לא הספיק להישרדותו. בשל גודלו היה על דוב המערות לצרוך כמות כפולה של מזון מאחיו הקטן, וכך חרץ הדלדול במקורות המזון את גורלו.
לפי תאוריה אחרת, האדם הוא שהביא להכחדת המין, על ידי ציד מגמתי והשתלטות על מערותיו. האדם בשחר ימיו (האדם הניאנדרטלי, ומאוחר יותר הומו ספיינס), נלחם כנגד הדוב במטרה להשיג את מעונו, יותר מאת בשרו.
בתרבות

דוב זה מופיע בסדרות פארק פרהיסטורי, ענקי עידן הקרח ולפני ששלטנו על הארץ.
שלד של דוב המערות, פולין
התגלות מריה בזייתון

תמונה בה דימוי שנתפס על ידי המאמינים כהתגלות של מרים הבתולה מעל כנסיית הבתולה מרי בזיתון
לפי טענותיהם של עדים שונים, התגלות מריה הקדושה בצורות שונות מעל הכנסייה הקופטית הקרויה על שמה בא-זייתון אשר בקהיר במשך שנתיים-שלוש. ההתגלות הראשונה דווחה ב-2 באפריל 1968.
המראה אשר נגלה לעיני המתבוננים הרבים נראה כצללית אישה צעירה מוארת באור לבן כורעת ברך לפני הצלב אשר על גג הכנסייה. מאמינים רבים האמינו כי החיזיון שלנגד עיניהם הוא התגלות של מריה הקדושה, אשר לטענתם הייתה מסתכלת עליהם ברחמנות ומרימה ידיה כדי לברך את הבאים. עם התפרסמות ההתרחשות האתר הפך עד מהרה למוקד עלייה לרגל ומיליוני מצרים וזרים צפו בהתגלות, בהם קופטים, אורתודוקסים, קתולים, פרוטסטנטים, מוסלמים, יהודים ועוד. נטען כי חולים ועיוורים נרפאו.
ההתגלות

ככל הנראה, הראשון ששם לב לחיזיון היה גבר מוסלמי אשר עבד בקרבת מקום. הוא הבחין בגוף מואר וזוהר על פני גג הכנסייה והתחיל לצעוק: "אור מעל הגג!". אנשים שונים שנאספו למשמע הקריאות טענו כי ראו אישה צעירה כורעת על גג הכנסייה. בתחילה חששו הצופים כי מדובר בניסיון התאבדות, קראו לצעירה לרדת מהגג, והזעיקו את המשטרה.
עם הזמן הקהל התגבר. עוד ועוד עדים טענו כי הדמות הייתה עטויה באור לבן, החזיקה בידה ענפי עץ זית ומסביבה חגו יונים לבנות. אותם עדים האמינו כי מדובר בחיזיון רוחני של מריה הקדושה. לאחר שגם כיבוי כל האורות באזור לא הפסיק את החיזיון, החלו מספר אנשים בקהל לצעוק: "זאת הבתולה מריה, זאת האם של האור!"
החיזיון המשיך להופיע מספר פעמים בלילות הבאים, במגוון צורות וצבעים, לפרקי זמן הנעים בין דקות לשעות ספורות. לעיתים נלווה לדמות המרכזית פלומות משניות או ענן אדום שהתנשא לגובה עשרה מטרים ויותר. אף כי לא זוהו כל תווי מתאר פנימיים לגופים המוארים, מצאו בהם העדים דמיון לדמויות נוצריות שונות - יונה, מלאך או ילד שזוהה כישו.
תגובת הכנסייה ומשרדי התקשורת

האפיפיור הקופטי קירילוס השישי, הפטריארך של אלכסנדריה, מינה ועדה של כמרים לחקור את המקרה. הוועדה החליטה כי ההתגלות היא אכן של מריה הקדושה, ופרסמה הצהרה רשמית בנושא.
ההתגלות גרמה לתהודה רבה ונדונה רבות בעיתונות המקומית והבינלאומית, ואף גמאל עבד אל נאצר, נשיא מצרים, בא לראות במו עיניו את החיזיון אשר ריתק רבים מאזרחי מדינתו ומבקריה.
הסברים לתופעה

חקירה ממשלתית בראשותו של מנהל המחלקה למידע כללי ולתלונות מצאה כי גוף בוהק ברור ובהיר נראה לעיני כל העומדים לפני הכנסייה הקופטית האורתודוקסית בזייתון, בין אם הם נוצרים או מוסלמים. במסגרת החקירה נבדקה האפשרות להונאה, למשל באמצעות מקרנים נסתרים, אך לא נמצא לה כל בסיס. האנתרופולוגית האמריקאית סינתייה נלסון, שחקרה את החברה המצרית במסגרת משרתה באוניברסיטת קהיר החל משנת 1963, ביקרה בכנסייה מספר פעמים אך ראתה רק הבזקי אור חולפים, אותם הסבירו ההמונים סביבה כהתגלויות של מריה. סטודנטים ומלומדים רבים שריאיינה פרופסור נלסון פטרו את החזיונות כתולדה של דמיונם המפותח של "כפריים בני המעמד הנמוך שטופי אמונות טפלות ונוחים לשכנוע". אולם נלסון ציינה כי רוב האנשים שהתקבצו בזייתון היו דווקא עובדים בני המעמד הבינוני, רבים מהם משכילים, שאמונותיהם זועזעו בעקבות תבוסת מצרים במלחמת ששת הימים. בפרט, המיעוט הנוצרי הקופטי במצרים מצא עצמו מנוכר מההוויה הציבורית המצרית, שתיארה את המלחמה בישראל כג'יהאד והחשידה את הקופטים כבוגדים. נכונותם של רבבות צופים להתפלל לעבר כתמי האור ולהעניק להם פירוש רוחני הוסבר כחלק מתהליך כולל של שיבה אל הדת כמקור סמכות ונחמה, לצד היסטריה המונית.
אשר למקורות האור עצמם, בשנת 1988 דווח כי הפעילות הטקטונית באתר סמוך גברה פי עשרה בשנה שאחרי הופעת האורות. נמצא מתאם משמעותי למדי, 0.56, בין דיווחים על אורות לבין פעילות טקטונית באותו חודש, או בחודש העוקב לו. לאור ממצאים אלה, הציעו החוקרים כי מאמץ מצטבר בקרקע הביא לפליטת האורות המזדמנת בזייתון. אורות דומים תועדו באזורים אחרים הפעילים טקטונית, אם כי המנגנון המחולל אותם עדיין אינו ברור.
ראו גם

גבירתנו מפאטימה
נס החלב ההינדי (1995)
מעמד הר סיני
הערות שוליים

↑  "ערבים מתקהלים בכנסייה בקהיר לאחר דיווח ההתגלות", ניו יורק טיימס, 21 באוגוסט 1968
↑  Zeitoun (1968-1971): When Millions Saw Mary
↑  Zeitoun (1968-1971): When Millions Saw Mary
↑  "דווח בחיזיון של הבתולה מריה בקהיר", ניו יורק טיימס, 4 במאי 1968
↑  Zeitoun (1968-1971): When Millions Saw Mary
1 2 3 4  Cynthia Nelson, The Virgin of Zeitoun. Worldview Magazine, Volume 16 No. 9 September 1973 online
↑  בהקשר זה ציינה פרופ' נלסון כי ההתגלות הראשונה דווחה שלושה ימים בלבד לאחר "מניפסט 30 במרץ" של נאצר, נאום ציבורי ארוך בו סקר את תוכניותיו בעקבות התבוסה הצבאית המצרית.
↑  Mass delusions, Highlights from the Past Millennium, Zeitoun, Egypt, 1968-1971
↑  Unfulfilled Promises. N Guenena and N Wassef, עמוד 7
↑  Derr, J.S., & Persinger, M.A. Geophysical variables and behavior: LIV. Zeitoun (Egypt) apparitions of the Virgin Mary as tectonic strain-induced luminosities. Perceptual and Motor Skills, 1989, 68, 123-128. PMID 2648309
↑  להרחבה בנושא ניתן לעיין בערך על Earthquake light בוויקיפדיה האנגלית.
ויליאם הולווי

ויליאם ג'דסון הולווי (באנגלית: William Judson Holloway;‏ 15 בדצמבר 1888 –  27 בינואר 1970) היה מנהל בית ספר, עורך דין ופוליטיקאי, איש המפלגה הדמוקרטית, שכיהן כסגן מושל אוקלהומה, ובעקבות הדחתו של הנרי ג'ונסטון היה למושל אוקלהומה השמיני.
קודם לכהונתו בתפקידים אלו, היה הולווי מורה בבית ספר בעיר הוגו, חבר הסנאט של אוקלהומה, והנשיא הזמני של הסנאט. כמושל הוא הוביל רפורמה בחוקי הבחירות של אוקלהומה וטיפל בבעיות במערכת התחבורה המדינתית.
ראשית חייו

ויליאם הולווי נולד בעיר ארקדלפיה שבארקנסו. אביו, שהיה כומר בפטיסטי, שלח אותו ללמוד בקולג' בקולג' הבפטיסטי ואשיטה (כיום האוניברסיטה הבפטיסטית ואשיטה). לאחר שסיים את לימודיו ב-1910 עבר הולווי לאילינוי כדי ללמוד באוניברסיטת שיקגו. לאחר שסיים את מסכת לימודיו, עבר הולווי עם משפחתו לעיר הוגו שבאוקלהומה, שם הוא היה למנהל בית הספר התיכון המקומי.
בתקופת מגוריו בהוגו, החל הולווי ללמוד משפטים. ב-1914 הוא התקבל ללימודים בבית הספר למשפטים קמברלנד, קיבל תואר במשפטים, ושב להוגו כדי לעסוק בעריכת דין. ב-1916 נבחר הולווי כפרקליט מחוז צ'וקטאו מטעם המפלגה הדמוקרטית.
ב-1917 נשא הולווי לאישה את אמי ארנולד, גם היא מורה מהוגו. במלחמת העולם הראשונה הוא התנדב לשרת בבית הספר לקצינים, אך המלחמה הסתיימה לפני ששירותו החל. ב-1920 הוא נבחר לסנאט של אוקלהומה כנציג מחוזות צ'וקטאו, מק'קורטיין ופושמאטאה. ב-1925 בחרו בו חברי הסנאט כנשיא הזמני של הסנאט.
שנתיים לאחר תקופת כהונתו השנייה בסנאט של אוקלהומה, הוא התמודד בבחירות על משרת סגן מושל אוקלהומה. באותה עת הייתה משרת סגן המושל פנויה לאחר שסגן המושל הקודם, מרטין טראפ, החליף את המושל ג'ק וולטון לאחר שזה האחרון הודח מכהונתו. שש שנות ניסיונו בסנאט המדינתי, והמוניטין שלו כאיש מערכת החינוך, הנחילו לו את הניצחון בבחירות לאחר שקיבל 55.7 אחוזים מקולות הבוחרים. ב-10 בינואר 1927 הושבע הולווי כסגן המושל הרביעי של אוקלהומה.
מושל אוקלהומה

ב-1929 החל בית המחוקקים של אוקלהומה בהליך הדחה נגד המושל הנרי ג'ונסטון. החל מ-21 בינואר היה הולווי למושל בפועל. ב-20 במרץ, כאשר הודח ג'ונסטון באופן רשמי, הפך הולווי ממושל בפועל למושל השמיני של אוקלהומה. כמו מרטין טראפ לפניו, היה הולווי לסגן המושל השני של אוקלהומה שהיה למושל בעקבות הדחת קודמו. כשתקופת ממשלו החלה בעיצומה של אווירות חוסר אמון, פעל הולווי להרגעת הרוחות ולהשבת האמון בממשלת המדינה. בעקבותיהם של קודמיו הפרוגרסיבים, הוא העביר חוקים להגדרה מחדש של מגבלות עבודת הילדים, וחוק חדש לשיפור תנאי הבריאות והבטיחות של עובדי ענף הכרייה.
בשל עליית מספרם של כלי הרכב על כבישי אוקלהומה, עלו סוגיות הקשורות לבטיחות הציבור. בתגובה, הולווי קבע מגבלת מהירות נסיעה של 45 מייל לשעה (72 קמ"ש) בכל רחבי המדינה. הוא גם הקטין את מספר חברי נציבות הכבישים של אוקלהומה, שהוקמה על ידי טראפ, מחמישה לשלושה.
סוגיה שהייתה בעדיפות גבוהה עבור הולווי, הייתה שאלת הגבול המערבי של אוקלהומה. ב-16 במאי 1929 הוא כינס את בית המחוקקים למושב מיוחד. ב-5 ביולי התפזר בית המחוקקים לאחר שקיבל החלטה לרכוש גשרי אגרה לאורך הגבול. הרפורמה החשובה ביותר של הולווי הייתה כאשר ממשלו שינה את חוקי הבחירות של אוקלהומה. הוא הנהיג את סבב ההצבעה הסופי בבחירות המקדימות של המפלגות בפעם הראשונה. תנאי זה חייב את המועמדים להשיג רוב ברור במפלגתם כדי להתמודד מטעמה.
ב-29 באוקטובר 1929, יחד עם כל העולם, ניצב ממשלו של הולווי עם בעיה חדשה. כאשר קרסה הבורסה בוול סטריט, אוקלהומה, וארצות הברית, נכנסו לתקופת השפל הגדול. עד לאותה נקודת זמן התחייב הולווי לשמור את תקציב ההוצאות המדינתי במסגרת של 30 מיליון דולר בשתי השנים הראשונות לכהונתו. כאשר אוקלהומה הייתה כבר בחוב של 2 מיליון דולר, פרוץ השפל הגדול רק החמיר את המצב עוד יותר. הולווי נאלץ להוציא יותר כספים בהשוואה להכנסות המדינה כדי למנוע קריסה כוללת של ממשלת המדינה והמגזר העסקי הפרטי. מצב זה יימשך עד לתוך כהונתו.
ב-1930 נבחר במקומו של הולווי ויליאם מארי. ב-12 בינואר 1931 סיים הולווי את כהונתו, ומארי הושבע כמושל אוקלהומה התשיעי.
שנותיו האחרונות

לאחר תום כהונתו כמושל, עבר הולווי לאוקלהומה סיטי, שם הוא עסק בעריכת דין עד ליומו האחרון.
ויליאם הולווי נפטר באוקלהומה סיטי ב-28 בינואר 1970, בגיל 81. הוא נטמן בבית הקברות רוז היל שבעיר.
בנו, ויליאם ג'דסון הולווי הבן, היה שופט בבית המשפט הפדרלי העשירי לערעורים של ארצות הברית.
הערות שוליים

↑  Biographical Note William Holloway (אורכב 09.10.2006 בארכיון Wayback Machine), Oklahoma Department of Libraries. (accessed July 16, 2013)
| --- | --- |
בקרת זהויות :  GND: 1188284193  VIAF: 1104156075615053980004   WorldCat (עם VIAF): 1104156075615053980004
יחסי גבון–גרמניה

| יחסי גבון–גרמניה |
| --- | --- |
גבון: גרמניה


גבון: גרמניה
שטח (בקילומטר רבוע)
267,667: 357,022
אוכלוסייה
2,557,082: 84,391,141
תמ"ג (במיליוני דולרים)
20,516: 4,456,081
תמ"ג לנפש (בדולרים)
8,023: 52,803
משטר
רפובליקה נשיאותית: רפובליקה פדרלית

יחסי גבון–גרמניה הם היחסים הדיפלומטיים שבין הרפובליקה הגבונית לבין הרפובליקה הפדרלית של גרמניה.
סקירה כללית

היחסים בין המדינות הם ידידותיים ונקיים ממתחים, אך עדיין יש להם פוטנציאל להתפתחות, במיוחד בתחום הכלכלי והסביבתי.
בשל עושר המשאבים הטבעיים שלה, גבון מסווגת כמדינה עם הכנסה בינונית, ולכן כבר לא נהנית משיתוף פעולה פיתוח דו-צדדי גרמני.
שתי המדינות נהנות משיתוף פעולה טוב בארגונים בינלאומיים. לדוגמה, גרמניה וגבון הציעו בעצרת הכללית של האו"ם החלטת הצעה מוצלחת ביותר על המאבק נגד הציד במרכז אפריקה ועל הסחר הבלתי חוקי בבעלי חיים בשנת 2015.
בשנת 2017, הנשיא עלי בונגו אונדימבה פגש את נשיא גרמניה פרנק ולטר שטיינמאייר בבון במהלך ועידת האקלים של האו"ם (COP23).
שיתוף פעולה במדע ובמחקר הוא עמוד התווך של היחסים הדו צדדיים. מכון המחקר הגבוני CERMEL, הנמצא בניהול גרמני ובמימון גרמניה, מבצע עבודות מחקר חלוציות מוכרות בינלאומיות בנושא חיסונים כנגד מחלות טרופיות כמו מלריה, אבולה ושחפת.
יחסי תרבות וחינוך

יחסי התרבות הדו-צדדיים מפותחים, אף על פי שלא קיים מכון גתה בליברוויל. קידום השפה הגרמנית הוא בראש סדר העדיפויות, וכ-5,000 אנשים לומדים גרמנית ב-27 בתי ספר. בשנת 2010 הוקמה מחלקה גרמנית באוניברסיטת עומר בונגו בליברוויל. כעת לומדים יותר מ-100 סטודנטים לחוג באוניברסיטה הממלכתית.
בנוסף, קיימות שתי שותפויות להשכלה גבוהה והחלפה אינטנסיבית של סטודנטים ומדענים. מאז 1982 העניקה ממשלת גבון מלגות המאפשרות לסטודנטים ללמוד בגרמניה, שם הם עוסקים בעיקר בתחומים מדעיים. ישנם כ-200 צעירים גבונים הלומדים בגרמניה.
Landy

Landy היא קונבנציה בברידג' שבאמצעותה ניתן להראות חמישה קלפים בכל אחת מסדרות המייג'ור לאחר הכרזת 1NT של שחקן יריב. הקונבנציה נהגתה ופותחה על ידי שחקן הברידג' האמריקאי Alvin Landy ולכן קרויה על שמו. קונבנציה זו היא הראשונה שהומצאה כהתערבות לאחר הכרזת 1NT של שחקן יריב ואחת הקונבנציות הראשונות בברידג'.
אופן ההכרזה

הכרזת ♣2 מתארת יד שבה חמישה קלפים בסדרת ה♥ וחמישה קלפים בסרת ה♠. שותפו של מכריז הכרזה על פי קונבנציית Landy, מכריז את סדרת המייג'ור הארוכה שלו או ♦2 כאשר שתי הסדרות באורך שווה.


התנאים הנדרשים להכרזה על פי קונבנציית Landy הם:
חמישה קלפים לפחות בכל אחת מסדרות המייג'ור.
רצוי שהסדרות הארוכות יהיו איכותיות, כלומר: לא יהיו נקודות מבוזבזות בסדרות המיינור. כך למשל עם 9 נקודות הכוללות QJ♦ ו Q♣, נימנע מהכרזה.
9-14 נקודות במצב לא-פגיע ו 11-14 נקודות במצב פגיע.
תשובת השותף

Pass - הכרזה טבעית. מבטיח סדרת ♣ חזקה וארוכה. יש להכריז Pass בהכרזה השנייה.
♦2 - אורך שווה בשתי סדרות המייג'ור. מכריז ה Landy בוחר בהכרזתו השנייה באיזו מהסדרות לשחק.
♥2 - סדרת ה ♥ ארוכה יותר. יש להכריז Pass בהכרזה השנייה.
♠2 - סדרת ה ♠ ארוכה יותר. יש להכריז Pass בהכרזה השנייה.
2NT - מחייב לסיבוב הכרזה אחד. מבקש ממכריז ה Landy להכריז את סדרת המייג'ור המועדפת עליו.
♣3 - הכרזה מלאכותית. מחייב למשחק מלא. מבטיח תמיכה בשתי סדרות המייג'ור. מבקש ממכריז ה Landy להכריז את סדרת המייג'ור המועדפת עליו.
♦3 - הכרזה טבעית. מבטיח סדרת ♦ חזקה וארוכה.
♥3 - הזמנה למשחק מלא בסדרת ה ♥. מבטיח לפחות שלושה קלפים בסדרה.
♠3 - הזמנה למשחק מלא בסדרת ה ♠. מבטיח לפחות שלושה קלפים בסדרה.
♥4 - משחק מלא בסדרת ה ♥. מכריז ה Landy צריך להכריז Pass בהכרזה השנייה.
♠4 - משחק מלא בסדרת ה ♠. מכריז ה Landy צריך להכריז Pass בהכרזה השנייה.
Extended Landy

הרחבה של הקונבנציה למצבים בהם שחקן יריב פתח בגובה 1 בסדרה ובהכרזתו השנייה הכריז 1NT. ההרחבה הוצעה על ידי Ira Rubin בשנת 1947. כך למשל אחרי ששחקן יריב פתח ♣1 שותפו הכריז ♦1 והפותח הכריז 1NT, הכרזת ♣2, מראה יד חלשה עם חמישה קלפים לפחות בכל אחת מסדרות המייג'ור.
Multi-Landy

זו הרחבה של קונבנציית Landy למצבים נוספים. משמעות הכרזת ♣2 זהה למשמעות ההכרזה בקונבנציית Landy המקורית. הכרזות נוספות לאחר 1NT, הנכללות ב Multi-Landy הן:
♦2 - יד חלשה עם שישה קלפים באחת מסדרות המייג'ור. השותף מכריז ♥2 וההכרזה השנייה של מכריז ה- ♦2 היא Pass או תיקון ל-♠2.
♥2 - חמישה קלפים לפחות בסדרת ה-♥ וחמישה קלפים לפחות באחת מסדרות המיינור.
♠2 - חמישה קלפים לפחות בסדרת ה-♠ וחמישה קלפים לפחות באחת מסדרות המיינור.
2NT - חמישה קלפים לפחות בכל אחת מסדרות המיינור.
Double - להכרזה זו עשויה להיות אחת משתי משמעויות על פי מה שסוכם בין בני הזוג. משמעות אחת היא יד מאוזנת עם 15-18 נקודות. משמעות שנייה היא יד עם 4 קלפים בסדרת מייג'ור ומספר רב יותר של קלפים באחת מסדרות המיינור.
Multi-Landy > Multi-Landy אחרי פתיחה של השותף והכרזת 1NT של היריב

סטיב רובינסון הרחיב את Multi-Landy גם למצבים בהם שחקן פותח והיריב שאחריו הכריז 1NT. תשובות שותפו של הפותח דומות להכרזות התערבות של Multi-Landy מבחינת מבנה היד, על פי הפירוט הבא:
♣2 - מראה חמישה קלפים לפחות בכל אחת מסדרות המייג'ור.
♦2 - יד חלשה עם שישה קלפים באחת מסדרות המייג'ור
♥2 - חמישה קלפים לפחות בסדרת ה♥ וארבעה קלפים לפחות באחת מסדרות המיינור.
♠2 - חמישה קלפים לפחות בסדרת ה♠ וארבעה קלפים לפחות באחת מסדרות המיינור.
2NT - חמישה קלפים לפחות בכל אחת מסדרות המייג'ור עם יד חזקה יותר מאשר בהכרזת ♣2 ולכן מבקש להתחרות על חוזה בגובה 3. הכרזה זו שונה מהתערבות של Multi-Landy.
כל הכרזה בגובה 3 היא הכרזה טבעית.
ראו גם

Cappelletti
DONT
Michaels cuebid
Weak two bid
Preemptive bid
אוברקול
לקריאה נוספת

מוטי גלברד, ברידג' הכרז בדרך הנכונה, המכרז התחרותי, חלק ג' , פרק 6:Overcall דו-סדרתי, עמודים 174-176, הוצאה עצמית של המחבר, 2010
הערות שוליים

↑  יש המכריזים גם עם ארבעה קלפים באחת הסדרות בהתאם לחוזק ומבנה היד. דוגמה: עם 14 נקודות והקלפים הבאים: AQ1097♥ AKJ9♠ יש המכריזים לפי קונבנציית Landy על אף שברשותם רק ארבעה קלפים בסדרת ה ♠
↑  Multi Landy, Bridge Guys
קרי גרנט

| --- | --- |

קרי גרנט ב-1941
 לידה:  18 בינואר 1904 אנגליה 
 פטירה:  29 בנובמבר 1986 (בגיל 82) דבנפורט, ארצות הברית 
 שם לידה:  ארצ'יבאלד אלכסנדר ליץ'
 מדינה:  ארצות הברית, הממלכה המאוחדת 
 תקופת הפעילות:  1932–1966 (כ־34 שנים) 
 מקום לימודים:  Bishop Road Primary School  Fairfield Grammar School  Fairfield High School 
 בן או בת זוג:  וירג'יניה צ'ריל (9 בפברואר 1934–1935)  דיאן קנון (22 ביולי 1965–1968)  בטסי דרייק (25 בדצמבר 1949–1962)  ברברה האטון (1942–1945)  Barbara Harris (15 באפריל 1981–?) 
 צאצאים:  ג'ניפר גרנט 
 פרסים והוקרה:  פרס אוסקר לשם כבוד (1969)  פרס דוד דה דונטלו לשחקן זר (1960)  פרס מרכז קנדי (1981)  פרס אוסקר (1970)  כוכב בשדרת הכוכבים בהוליווד 
 http://www.legendarycarygrant.com/
 פרופיל ב-IMDb
 חתימה:   
 
קרי גרנט בסרט "מזימות בינלאומיות"
קרי גרנט (באנגלית: Cary Grant‏; 18 בינואר 1904 – 29 בנובמבר 1986) היה שחקן קולנוע אנגלי-אמריקאי שעשה קריירה מרשימה בהוליווד. דורג על ידי מכון הסרטים האמריקאי במקום השני ברשימת "הכוכבים הגברים הגדולים של כל הזמנים". בין סרטיו המפורסמים ביותר: "סיפור פילדלפיה", "מזימות בינלאומיות", "לתפוס גנב", "נודעת" ו"צער גידול חיות".
קורות חיים > ראשית דרכו

קרי גרנט נולד ב-1904 בשם ארצ'יבלד אלק ליץ' (Archibald Alec Leach) בשכונת העוני הורפילד, שבבריסטול, דרום-מערב אנגליה, להורים שהיו לטענתו ממוצא יהודי. אביו, אליאס ג'יימס ליץ', עבד כמגהץ חליפות גברים בבית חרושת. לארצ'י, שהיה בן יחיד, הייתה ילדות מבולבלת ולא שמחה: אמו, אלסי, אושפזה בבית חולים פסיכיאטרי כשהיה בן תשע. אביו אמר לו כי אמו "הלכה לחופשה ארוכה". ארצ'י נותר כתוצאה מכך חסר ביטחון ביחסיו העתידיים עם נשים וחשאי לגבי חייו הפנימיים. חוסר הביטחון הזה גרם לו לרצות להשתנות והוא מצא את מבוקשו בעולם המשחק, שם יכול היה להשתנות כל הזמן.
בגיל 14 הורחק מבית הספר בו למד בבריסטול וב-1918 הצטרף ללהקת התיאטרון של בוב פנדר ויצא איתה למסע הופעות בן שנתיים בארצות הברית (1920). כשהלהקה שבה לבריטניה, גרנט החליט להישאר בארצות הברית ולנסות לפתח קריירה עצמאית כשחקן. הוא הופיע, עדיין בשם ארצ'י ליץ', בתיאטרון גדול בסנט לואיס, מיזורי והשתתף בשלל הצגות, כמו "שלושת המוסקטרים" ואחרים.
קורות חיים > כוכב הוליוודי

רק ב-1931, לאחר שהופיע בקומדיות קלילות בברודוויי, הגיע להוליווד, הוחתם על חוזה של אולפני סרטי פרמאונט ואימץ לעצמו את השם 'קרי גרנט', שראשי התיבות שלו - CG, היו כמו אלו של שני שחקנים מצליחים - קלארק גייבל וגרי קופר.
גרנט הפך לכוכב בעקבות השתתפותו בסרטיה של מיי וסט "היא עשתה לו עוול" ו-"I'm No Angel" (שניהם מ-1933). "היא עשתה לו עוול" אף היה מועמד לפרס אוסקר לסרט הטוב ביותר, דבר אשר הציל את אולפני סרטי פרמאונט מפשיטת רגל. עם זאת, עוד לפני כן השתתף בתפקיד הגברי הראשי בסרט "בלונד ונוס" יחד עם מרלן דיטריך. אחרי הצלחה זו, שיחק בסדרה של סרטים לא חשובים עד שחתם עם סרטי קולומביה ב-1936 ושיחק בקומדיה "טופר" של האל רוץ'.
הופעותיו הראשונות בהוליווד היו בכמה קומדיות רומנטיות ופרועות, בהן "האמת האיומה" של לאו מקארי (הסרט שביסס את אישיותו הקולנועית הייחודית של גרנט), "צער גידול חיות", (לצד קתרין הפבורן), "נערתו ששת" ו"רעל ותחרה" של פרנק קפרה. בסרט "סיפור פילדלפיה", בו כיכב לצד ג'יימס סטיוארט וקתרין הפבורן, הציג גרנט את תפקידו הקולנועי הידוע ביותר: הבחור המקסים, אם כי לעיתים לא אמין, הנשוי לא מעט זמן לאישה אינטליגנטית ובעלת כוח רצון, שקודם מתגרשת ממנו, ורק אחר כך מבינה שלמרות פגמיו הרבים - אי אפשר לעמוד בפניו.
גרנט היה לשחקן של שוברי קופות במשך שלושה עשורים, ולאחד השחקנים המצליחים ביותר בהוליווד.  הוא היה שחקן מגוון ששיחק בין השאר בקומדיות, ובסרטי הרפתקאות ונעזר רבות בניסיונו כשחקן במה.  אחד מסרטיו הידועים הוא "גונגה דין" על פי שירתו של רודיארד קיפלינג. גרנט היה שחקן מועדף על אלפרד היצ'קוק, הידוע לשמצה כבמאי שתיעב שחקנים. היצ'קוק אמר על גרנט שהוא "השחקן היחיד שאהבתי בכל חיי". גרנט הופיע בארבע קלאסיקות מתח של היצ'קוק: "נודעת", "חשד", "לתפוס גנב" ו"מזימות בינלאומיות".
באמצע שנות החמישים ייסד חברת סרטים משלו, "Grantley Productions", והפיק כמה סרטים שנתמכו על ידי אולפני "יוניברסל", ובהם "מגע של מינק" שביים דלברט מאן, "חופשה בלונדון", לך, אל תרוץ" ו"אבא אווז". גרנט קיבל שתי מועמדויות לפרס אוסקר בשנות ה-40, אך הוא התכחש לפרס. הוא היה לשחקן הראשון שפנה לדרך עצמאית, וקרא תיגר על האולפנים הגדולים, ששלטו ביד רמה בשחקנים שלהם. בדרכו העצמאית יכול גרנט לשלוט בכל ההיבטים בקריירה שלו. המחיר ששלם  היה אי זכייה בפרס אוסקר. את הפסלון המוזהב אחז רק ב-1970, כשקיבל פרס על מפעל חיים.
חייו האישיים

גרנט שמר על חשאיות רבה ומיעט מאוד לספק מידע על חייו הפרטיים. הוא היה נשוי חמש פעמים. אשתו הראשונה הייתה השחקנית וירג'יניה צ'יילד, הדוכסית מג'רסי. אשתו השנייה, אותה נשא לאחר שעבר לארצות הברית (לכאורה, על מנת לחמוק מגיוס לצבא הבריטי) הייתה היורשת העשירה ואשת החברה האמריקאית, ברברה האטון (אנ'). בביוגרפיה של קרי גרנט, שנכתבה על ידי מארק אליוט, סופר אמריקאי שהתמחה, בין היתר, בכתיבת ביוגרפיות של כוכבי קולנוע ומוזיקה נאמר כי ראש ה-FBI ג'ון אדגר הובר גייס את קרי גרנט בעת מלחמת העולם השנייה לרגל אחר ברברה האטון, כדי לחקור אם היא מעבירה חלק מהונה העצום לרשות הנאצים. גרנט התייחס למשימה ברצינות והסכים לצורך החקירה להתחתן עם ברברה האטון. בשנים האחרונות נתפרסם כי השחקן הבריטי נואל קאוורד גויס לשירות החשאי הבריטי בימי המלחמה ופעל אף בארצות הברית, טרם הצטרפותה למלחמה, כדי להתחקות על היחס של חוגי הימין הקיצוני והשמאל הקיצוני בארצות הברית, למלחמתה של בריטניה, ולשם כך פעל ביחד עם קארי גרנט.
סמוך לאחר הקמתה של מדינת ישראל הפך גרנט לאחד הפעילים הנחושים ביותר של המגבית היהודית בגיוס כספים למען מדינת ישראל.
אשתו השלישית הייתה שחקנית בשם בטסי דרייק ואשתו הרביעית (ואם בתו הביולוגית היחידה, ג'ניפר גרנט) הייתה השחקנית דיאן קנון. אשתו החמישית - שנשארה לצידו עד מותו - הייתה מלונאית בשם ברברה האריס, שהייתה צעירה ממנו ב-47 שנים.
לפי רבים ממקורביו, כולל שתי נשותיו הראשונות שהצהירו על כך במפורש, גרנט היה הומוסקסואל פעיל, שקיים מערכות יחסים עם נשים אך שכב בעיקר עם גברים. אחת הטענות בנוגע לגרנט היא שהשחקן רנדולף סקוט היה המאהב של גרנט.
במהלך חייו, הכחיש גרנט כי הוא הומוסקסואל והגיש תביעת דיבה נגד הקומיקאי צ'בי צ'ייס שהתבדח על הנושא בראיון. צ'ייס אמר בתגובה שיצעיד אל בית המשפט את כל עשרות מאהביו של גרנט וקרי גרנט משך את התביעה והגיע עם צ'ייס להסכם פשרה חשאי מחוץ לדלתות בית המשפט. בראיון בשנת 2004 אמרה אשתו השלישית כי מעולם לא חשבה לבדוק את נכונות השמועות (על היותו הומוסקסואל) כי היו עסוקים מדי בקיום יחסי מין... ("I don't know, we were always too busy fucking, for me to ask"). גם בתם של השניים שללה בספרה "חומר טוב" (Good Stuff) את הטענה שאביה היה הומוסקסואל.
גרנט מוזכר בשירה של להקת אלפאוויל, "Sounds Like a Melody" - בשורות "We need the ecstasy, the jealousy
The comedy of love
Like the Cary Grants and Kellys once before"